ISANDA LAUAS
Tere tulemast saatesse!
Mina olen Martti Ojares
ja mu tänane külaline on Samuel Saresvirta.
Tere tulemast Samuel! - Tänan!
Räägi natuke endast.
Milline oli su kodu ja lapsepõlv?
Ma sündisin juulis, 1951. aastal.
Me kodus olid isa ja ema ning enne mind juba 3 last ees.
Mina olin neljas.
Eelmisel aastakümnel sündisid ühed kaksikud surnutena.
Ma mäletan, et su isa oli sõjas,
andes sõja viimastel päevadel mingi lubaduse.
Ta lubas anda oma elu Taevaisa kätte.
Ta vanemad olid usklikud.
Ta lubas anda oma elu Taevaisa kätte,
kui Jumal ta sõjast elusalt päästab.
Järgmisel päeval, 14.07.1944, plahvatas granaat ja vigastas ta selga.
Ta jäi ellu ja alles hiljem andis oma elu täielikult Jumalale.
Selline sõjakogemus on igale noorele mehele väga ränk.
See mõjutab inimest.
Kui ta Jumalale selle lubaduse andis,
polnud tal tookord mingit vaimulikku tausta.
Teatud moel mõjutas see ka sinu ja su venna elu.
Jah.
Üks tema õpetajatest oli Aarne Ylppö nimeline vanglajutlustaja.
Isa tegi temaga koostööd.
Aarne hankis isale load Soome vanglate külastamiseks
ja vangidele Jumala Sõna kuulutamiseks.
Isal oli kindlasti asju, mille ta oli ka ise üles tunnistanud,
kuid millest ta samas ei rääkinud.
Aga Konnonsuo vanglas ta Aarne Ylppöga tutvus.
Su isa usk oli tugevalt õpetuslik, aga selles puudus armastus.
See mõjutas ka sinu lapsepõlve.
Kodus oli karm kord.
Ma olin üpriski elav laps.
Jooksin koosolekutel ringi ja tegin ulakusi.
Karmust oli liigagi palju.
Tal oli suur tahe olla hea isa, aga ta ei osanud seda kõige paremini.
Tal polnud eeskujusid.
Ta vaatas ringi ja tegi ise, kuidas paremaks pidas.
Tal oli lihtsam võtta õpetusekeskne vaatenurk.
Just. Isal olid omad traumad.
Piibel räägib needustest 3-4'nda põlvkonnani.
Aga meil on põhjust uskuda Jumala õnnistustesse,
mida tõotatakse pikemaks ajaks, kui 3-4 põlvkonda.
Su elu on olnud mitmetahuline.
Tööelu alguses tekkis sul tahe minna piiblikooli.
Jah. Töötasin 1973. aastal aasta aega Fazeris, Vantaal.
Mul tuli mõte, et toon Jumalale ohvri sellega,
et lähen Piiblit õppima.
Aga seda ohvrit premeeriti sellega, et ma leidsin uue töökoha Finnairis.
Seal ma töötasin 40. aastat.
Töötasin lendude check-in töötajana. See oli väga tore aeg.
Nägin ka Finnairi kasvu ja edu, kuigi eks oli ka raskemaid aegu.
40. aastat Finnairis ja lennunduses.
Seal toimus suur tehniline revolutsioon.
Jah.
Sa nägid ka lennufirma muutumist rahvusvaheliselt tuntuks firmaks.
Ja sa nägid kõike, mis Helsingi lennujaamas toimus.
Kui sa alustasid, siis oli väga palju soomlasi.
Mul oli rõõm näha,
kuidas president Kekkonen saabus VIP ruumi kaudu koju.
Ta tuli kuskilt Lõuna-Ameerika reisilt.
Lisaks palju suursündmusi.
1975. a. toimus ETYK
(Euroopa julgeoleku ja koostööalane konverents).
See oli suursündmus.
Aga 10. aastat hiljem toimus ETYK järelkonverents.
Siis olin kogu aeg VIP ruumis.
Seal võttis me välisminister vastu väliskülalisi.
Seal elu käis.
Aastate jooksul sai mõndagi nähtud.
Algaegadel peeti lennukiga lendamist
ka teatud moel kui glamuurseks tegevuseks.
Samas kui tänapäeval on lendamine juba tavapärasem tegevus. On nii?
On. Lendajate hulk on kõvasti kasvanud.
Hinnad on langenud.
On tulnud palju odavlennufirmasid.
Ka Finnair on pidanud hindu langetama.
Nende 40. aasta jooksul, mis sa Finnairis töötasid,
kuidas su usk, mis sul lapsepõlves ja ka piiblikoolis oli,
kuidas see usk su elus kajastus?
Seda peaks rohkem lähedaste käest küsima.
Ma abiellusin alles 33-aastaselt. Selle koha pealt ärkasin hilja.
See andis mulle hea kooli. Meile sündis 2 last.
Üks tütar on praegu 32-aastane, teine 30-aastane.
Abielu on mind kõvasti lihvinud.
Abikaasaga on olnud mitmeid hõõrumisi.
Aga usk on olnud tugevalt paigas, nii et elutormid pole palju kõigutanud.
Sest ma olen alati Jumalale lootnud.
Sa said ka aru sellest, et usus olemine on teatud teenistus.
Näiteks inimesed, kes on olnud masenduses
ja on sellest välja tulnud,
nad oskavad hästi aidata teisi masendunuid.
Aga samuti ka teistes asjades.
Just.
Ma nägin, et usk tõesti mõjutab.
Piibel ütleb: "Tee teistele seda, mida sa tahad, et nad sulle teeksid."
Seda tehes jõuab teenimisametis väga kaugele.
Mul on tahe tegutseda samamoodi nagu ma tahan, et mindki koheldaks.
Teenimisametis pole mingeid probleeme olnud.
Kas nende tuhandete olukordade seast
on sul mõni eriti hästi meelde jäänud?
On igasuguseid juhtumeid.
Usuga seoses oli üks tore juhus.
Kord olin tööl check-inis.
Võitlesin seal omi võitlusi ja mõtlesin, milline mu usk üldse on?
Kuniks üks reisija tuli mu juurde ja ütles:
"Kuule noormees, sul on midagi, mida sa ei tohiks mingil juhul kaotada.
Hoia sellest kinni!
See on midagi enamat, kui paljudel inimestel on."
Hakkasin mõtlema, et mis mul siis on? Kas ta oli usklik? Kust ta üldse tuli?
Tema aga jätkas vaid oma teed.
Aga minu jaoks oli see märk, et Jumal hoiab mu elul silma peal.
Äkki ta oli ingel?
Igal juhul näitab see seda, et usk on nähtav ka ilma sõnadeta.
See paistab välja.
Just.
Franciscus Assisist ütles: "Minge ja kuulutage kõikjal!
Ja kui tarvis, kasutage ka sõnu."
Korduvalt on öeldud,
et suhtlemises mängib rolli isik ise 80%
ja tema sõnade tähtsus 20%.
See on tervik, kui inimene avaldab midagi.
Kuidas see meesteteenistus on arenenud,
mida oled hakanud tegema just pensionil olles.
Kas see oli sul südames ka enne pensionile jäämist?
1996. a. tundsin oma sees mõtet korraldada midagi meeste jaoks.
Hakkasin seda planeerima
ja 1997. aasta sügisel
toimus meil ühes Vuosaare hotellis esimene koosolek.
Muuhulgas kõnelesid seal ka Veikko Manninen ja Ake Söderlund.
Samuti tuntud nelipühi jutlustaja Hannu Hurri Kouvolast.
Sõber palus teda tulla kõnelema.
Seal tutvusin Hannu Hurriga.
Meil oli tore päev. 40 meest olid koos.
Majandusliku poolega oli ka hästi. Seal oli toitlustus, saun ja sport.
Lõpus oli vaimulik osadus.
Kuidas su meelest Soome mehel läheb?
Soome mees võitleb mitmete probleemidega.
Naised on muutunud kõvadeks tegijateks.
Vahel ma mõtlen,
et nad peavad selle eest kõrget hinda maksma,
kui püüavad võtta mehe kohta.
Eks see kogemus lähtu juba sõja ajast,
kui mehed olid rindel
ja naised pidid kandma suurt vastutust.
Nii et, siis oli ka tugevate naiste aeg, mis oli muidugi hea.
Kuid vahel võib hea saada ka vaenlaseks.
Meeste vaatenurgast võib selline asi vahel probleeme kaasa tuua.
Majandus on arenenud, haridustase on tõusnud.
Tüdrukud saavad koolis paremini hakkama
ja saavutavad häid tulemusi.
See aga on ehk tinginud selle,
et Jumala algne plaan on pisut ähmaseks muutunud.
Jah.
Patriarhaalne suund on muutunud matriarhaalseks.
Meesteteenistusest veel nii palju, et ütlesin kohe alguses,
et seda tööd ei tehta naiste teenistuste ega ka naiste endi vastu.
Keegi ütles selle kohta:
"Meesteteenistused ja meeste koosolekud
on töö naiste heaks."
Naistel on parem elada kodus, kus neil on sellised mehed,
kes elavad Piibli poolt antavate armastuse juhiste
ja muude juhiste järgi.
Milline on see Piibli juhis? Kuidas sa seda kirjeldaksid?
Armastage oma naisi!
Jeesuse teenistuse põhirõhk ei olnud küll väga käskude täitmisel,
kuid armastuse käsu tõstis Ta siiski esile.
"Armasta oma Jumalat ja oma ligimest!"
Ta oli tugevalt naiste poolt. Samuti nõrgemate poolt.
On teada, et mees ja naine on loodud Jumala plaani järgi erinevateks.
Kas see positsioon on tänases Soomes omal kohal?
Ma ei usu, et see kõikjal oma kohal on.
Mehed peaksid võtma vastutuse hoopis teisel viisil.
Nõnda nagu Jumal pani omal ajal Eedeni aias vastutuse Aadama peale.
Kuigi Eeva oli see, kes tegi eksisammu,
tõmmati siiski Aadam liistule.
Usun, et Jumal ootab tänapäeva meestelt
tugevust ja vastupidavust.
Kui tulevad rasked ajad,
siis mehed peavad tõusma üles kaitsmaks oma peresid.
Olen kuulnud, et naised räägivad,
et nad tahavad oma meeste käest kuulda,
et naine on oma mehe jaoks tähtis.
Teatud määral teeb algatuse mees.
Samas ootab mees, et naine austaks oma meest.
Just nii, kuigi paljudes abieludes on just selles vallas puudujääke.
Eriti viimastel aastatel,
kui on tekkinud nö võrdõiguslikud abielud.
Pluss veel poliitikas sarnased asjad.
Need on millegi tagajärg.
Mille tagajärg see on?
Piibel ütleb, et õigsus ülendab rahvast, aga patt on neile häbiks.
Paljudes nendes asjades, mida me ise näeme,
on tehtud pika aja vältel suurt "kruntimistööd".
Kõiki põhjusi on raske üles lugeda.
Nagu Piibel ütleb, on antikristuse vaim mõjule pääsenud.
Paljudes kohtades ei juleta enam usuasjadest avalikult rääkida.
Oled kindlasti märganud, et Soome nagu ka kogu Euroopa,
on viimaste aastakümnete jooksul tugevalt ilmalikustunud.
Mis mõju sellel on nendele meeste-naiste positsioonidele
ja peredele?
Muidugi on sellel mõju.
Jumala Sõna austamine ja autoriteet on silmnähtavalt vähenenud.
See avab uksed uutele mõtteviisidele.
Igatpidi on tunne, et kõik on lubatud.
Sa rääkisid midagi Baalist ja Jumalast. Mida sa sellega öelda tahad?
Minugi puhul oli kord usuelus aeg, kus tuli teha Jumala kasuks uus otsus.
Kuulsin 1980'ndatel oma sisimas häält ütlemas:
"Kui Jumal on su Jumal, siis teeni Teda!
Aga kui Baal on su jumal, siis teeni teda!"
Eks Eelijagi esitas omal ajal tolle aja ebajumalatele väljakutse.
Tegu oli nii kõva võitlusega,
et ta langes peale seda päris sügavasse masendusse.
Mu endagi elus on olnud masenduse aegu.
On selle põhjuseks siis olnud lapsepõlve kuri kasvatus
või kes teab, mis.
Vahel on ka enda suhtes tunne, et ei suuda oma iseloomu muuta,
kuigi olen palvetanud: "Võta minult ära see haavumine."
Aga tiigrit või pantrit on raske muuta.
Pauluse ihuski oli üks vai,
mille kohta Jumal ütles: "Minu armust on sulle küllalt."
Neid küsimusi on palju, mille osas ei saa igakord aru,
mis on Jumala sügavaim eesmärk nende juures.
Jah. Piiblis räägitakse saladustest ja paljud asjad ongi saladused.
Olen lugenud lugusid paljudest Jumala meestest.
Lugesin kusagilt netist,
et isegi Charles Spurgeon maadles masendusega.
Seda märkimisväärsem on siis tõsiasi, et teda peeti jutlustajate vürstiks.
Tema tegevus oli väga võimas.
Piibel ütleb, et siin, selles maailmas, oleme me kurja võimuses.
Deemonlikud ja hingevaenulikud väed
püüavad kogu aeg saada inimesi lõksu või silmusesse.
Eemale ühendusest Jumalaga.
Just neid inimesi, kes püüavad olla Jumala rinde eesliinil.
Just need, kes tahavad võidelda Jumala võitlusi,
need kogevad seda eriti tugevalt.
Kuigi nad pole mingid avalikud isikud, käib nende sees see võitlus.
Kui nad tahavad võidelda Jumala võitlusi,
siis deemonlikud jõud ründavad.
Igal võtleja taga peaks olema eestpalvetaja.
Just.
Keegi ütles kord me kristlastest meeste osaduses,
et saatan tahab meid hävitada me tuleviku pärast.
Isegi, et ta ei tea kõike,
on tal siiski teatud eelaimdus osade inimeste suhtes.
Niilo Ylivainio kirjutas raamatu: "Surm ajab taga".
Ta oli korduvalt surmaga silmitsi, aga Jumal võidis teda aina uuel moel.
Ta päästis paljusid hingi hukatusest.
Eesliinil olemine on kõigi Jumala asjade välja elamine,
mistõttu kurjuse jõud on seal igati platsis.
Seepärast räägitaksegi, et peaksime eralduma,
andmata vaenlasele võimalust.
Et kuri ei saaks sosistada: "Tõmba veidi tagasi!
Loobu veidi oma põhimõtetest, siis on sul kergem."
Aga need inimesed ei taha seda,
sest nad teavad, et hind on liiga kõrge.
"Mina tahan minna edasi. Tulgu või torm või mis iganes!"
Eks neist nö Jumala kindralitest on mitmesuguseid lugusid,
kes on läbi ajaloo ja ka viimastel aastasadadel
elanud ja tegutsenud.
Nende eludes on juhtunud ikka palju asju.
Mida Iisrael sinu jaoks tähendab?
Viimasel ajal kogen tugevamini, et tahan olla kaasas Iisraeli asjades.
Olen ajalehe "Tosimies" toimetuses,
mille peatoimetaja on olnud kaasas paljude Iisraeli sündmustega
ja innustanud seeläbi mindki.
1975. aastal käisin koos isaga Iisraeli ringreisil.
Meil oli au olla Kaarlo Syväntö kodus öömajal.
Ta andis mulle ja isale oma toa. Ise magas mujal.
Mulle on väikesest poisist peale meeldinud ka heebreakeelsed laulud.
Need erinevad me Kuusakoski nelipühi kiriku lauludest
oma tempokusega.
Ka Kaarlo Syväntö on üks eriline Jumala kindral,
kes sai Jumalalt kutse minna oma perega nö tundmatusse.
Ta oli üks mu iidol. Lisaks on neid veel kaks.
Üks, Venla Raassina, oli mulle eeskujuks.
Ta oli Tai misjonär.
Siis on veel ka Ake Söderlund mind mõjutanud.
Ka Pohjakallio Kouvola Betaania kogudusest.
Tema aitas mind alguses usuelu küsimustes.
Milliseks on see meesteteenistus nüüdseks kujunenud?
Millised tööviisid teil on, mida oled seal avastanud
ja kuidas on mehed sellega kaasa tulnud?
Alguses oli see üsnagi palju teenistuse keskne.
Samas pean mainima, et osa sellest oli selline nagu Aabrahamile öeldi:
"Mine ära oma isade maalt!"
Aga ei tea, kuhu ja milline on tulevik.
Meiegi mõtleme, mis kõik muutub ja mis kõik meid ees ootab?
Alati ei pea minema nagu mööda raudtee rööpaid,
vaid me peame otsima erinevaid lähenemisviise.
Samuti oma tööd uuendama.
Aga ma arvan, et arenguruumi on veel küllalt.
Me alustasime Kimmo Janosega meesteteenistust 90'ndate lõpus.
Võrreldes sellega on me töö palju kasvanud.
Lisaks koosolekutele ja saunaõhtutele saame ka õpetust eriteemadel.
Kui palju selliseid töörühmi Soomes on?
Kas neid on palju?
On evangeelsed vabad suunad, luteri kirik.
Nende arv on kõvasti kasvanud.
Usun, et selle järele on ka vajadus olemas.
Üks asi, mis mehi kaasa tõmbab, on sport.
Erinevad spordialad tõmbavad kaasa.
Aga samas on sport meestele ka üks hingevaenlase lõks.
Jah. Ka mul on oma spordiajalugu. Ma jooksin maratoni.
Ma tegin ka triatloni.
Aga samas on see ka olnud kui päästerõngaks mulle.
Olen isalt pärinud südamehaiguse ja kõrge kolesterooli,
mistõttu liikumine on selles osas hästi aidanud.
Eriti, et saan peagi 68-aastaseks,
siis olen heas vormis ja jaksu erinevaid asju teha jagub.
Su pereringis on ka üks väga tuntud sportlane.
- Jah on.
Vahel mõtlen,
et äiapapa peabki olema heas vormis keset elu suuri väljakutseid.
Samas olen vahel temaga koos töötades
ka veidi ära väsinud.
Kas ta on Mika Poutala? - Jah.
Ta on olnud kõva jooksja.
Lisaks veel kiiruisutaja.
Millised on su unistused nüüd, mil oled juba pensionil?
Mida sa ootad nii sellelt meesteteenistuselt,
kui ka ükskõik, mis muus valdkonnas?
Ma sooviksin, et Jumal üllataks ja näitaks suunda.
Et Ta aitaks tugevalt Soome mehi.
Eriti just puudust kannatavaid mehi.
Ühtlasi olen väga tänulik vanglatöö eest,
mille käigus on paljud usklikuks saanud.
Lisaks on toimunud teisigi Jumala imesid.
Vangis on samasugused mehed nagu kes iganes meie seast.
Aga nad läksid kinni mingi asja pärast, millel oleks olnud lahendus.
Lähedal oleks võinud olla kuulajaid, juhtijaid, kuuljaid südameid.
Tahan ka ise osaleda mõnes vanglatöö lõigus.
Kui vaadata paljude vangide lapsepõlve
ja keskkonda, kus nad kasvasid,
siis seal valitsev põhitegur on armastuse puudumine.
Lisaks väärkohtlemine jne.
Need tõusevad inimestes esile.
Paljudest raamatutest on näha,
et suuremal osal vanglates olevatest meestest
pole probleeme suhetes emaga, vaid probleemid on suhetes isaga.
Vahel palutakse neil saata emadepäeva kaarte.
Neid saadetakse suure innuga.
Aga isadepäeva puhul on see jäänud üsna lahjaks.
Minugi puhul oli isaga suhtlemisel suuri võitlusi.
Ta on nüüd meie keskelt küll lahkunud ja ma meenutan teda austusega,
aga paljudel meestel on olnud sellega tõsiseid probleeme.
Nüüd aga palun sul öelda vaatajatele, mida Püha Vaim sulle annab.
Soovin, et Soome rahvas võiks elada Piibli järgi.
Et õiglus võiks ülendada me rahvast, samast kui patt on meile häbiks.
Soovin, et Soome mehed ja naised mõistaksid, kui palju on Jumal
meie maad ja rahvast õnnistanud ning kaitsnud.
Tahan, et me ka praegusel ajal pöörduksime Tema poole.
Ta mõistab meid, kuuleb meid ja aitab meid kõikides probleemides.
Kas siis pereasjades, võitluses alkoholismiga
või mis tahes probleemiga.
Meil on Jumal,
kes olles ise loonud kõrvad, kuuleb meid
ja kes olles ise loonud silmad, näeb meid.
Pöördugem Jumala poole
ja meie rahval saab olema hea tulevik.
Aitäh Samuel, et rääkisid oma elust ja ka teenimisest meestetöö raames.
Andku Jumal teile selleks tarkust ja juhtimist!
Aitäh!
Kui soovid toetada Eesti TV7 tööd, helista 900 1777 (kõne hind 7 euri)
või anneta pangaülekandega, leides me andmed www.tv7.ee Aitäh!
Tõlge: Raul Jürimaa